*BOSNA I HERCEGOVINA БOСНA И ХEРЦEГOВИНA*

*FEDERACIJA BOSNE I HERCEGOVINE ФEДEРAЦИJA БOСНE И HEРЦEГOВИНE*

 *PARLAMENT FEDERACIJE ПAРЛAMEНT ФEДEРAЦИJE*

*PREDSTAVNIČKI/ZASTUPNIČKI DOM ПРEДСTAВНИЧКИ ДOM*

Broj: 01-02-640/19

Sarajevo, 18.04.2019. godine

**Z A P I S N I K**

**2.REDOVITE SJEDNICE ZASTUPNIČKOGA DOMA PARLAMENTA FEDERACIJE BIH, održane 10.04.2019. godine**

Sjednica je počela u 16.28.

Sjednicom je predsjedao predsjedatelj Zastupničkoga doma Parlamenta Federacije BiH Elvir Karajbić.

Predsjedatelj Karajbić pozdravio je zastupnice i zastupnike, goste kao i predstavnike akreditiranih medijskih kuća koji prate rad sjednice.

Odsustvo sa sjednice opravdali su: Belma Pojskić, Adnan Efendić, Adisa Kokić-Hinović, Elzina Pirić, Jelka Milićević i Mijo Krešić.

Temeljem evidencije Stručne službe, predsjedatelj je konstatirao da sjednici nazoči dovoljan broj zastupnika za kvalitetan rad i odlučivanje.

Zapisnik 1. redovite sjednice usvojen je bez primjedbi.

Zastupnik Hamdija Abdić pokrenuo je inicijativu. S 65 glasova za, bez glasova protiv i s dva suzdržana glasa, usvojena je sljedeća:

I N I C I J A T I V A

za održavanje izvanredne sjednice Zastupničkoga doma Parlamenta Federacije BiH na temu „Humanitarno sigurnosna situacija na području Unsko- sanskog kantona, Federacije BiH i BiH vezano za migrantsku krizu“.

Prešlo se na utvrđivanje dnevnoga reda.

Federalno ministarstvo okoliša i turizma dostavilo je dopis, kojim povlači Prijedlog Zakona o zaštiti okoliša. Ministar MUP-a Aljoša Čampara dostavio je dopis s prijedlogom da točke dnevnoga reda, koje se odnose na izvješća Federalnog ministarstva unutarnjih poslova (točke od 4. do 11.) budu razmatrane na narednoj sjednci, jer ministar nije u mogućnosti nazočiti današnjem zasjedanju.

Usljedila je rasprava u kojoj su sudjelovali: Damir Mašić, Dževad Adžem, Salko Zildžić, Irfan Čengić, Munib Jusufović, Samer Rešidat, Sabina Ćudić, Sanela Prašović-Gadžo i Ahmed Džubur. Eldin Vrače u ime Kluba samostalnih zastupnika tražio je stanku 20 minuta.

Nakon stanke, premijer Vlade Federacije, a sukladno članku 105. Poslovnika povukao je točke: 1. Prijedlog Zakona o zaštiti okoliša, te točke od 4. do 11. : Izvješće o radu Federalnog ministarstva unutarnjih poslova za 2015.godinu; Informacija o stanju sigurnosti na području Federacije BiH za 2015. godinu; Izvješće o radu Federalnog ministarstva unutarnjih poslova za 2016.godinu; Informacija o stanju sigurnsoti na području Federacije BiH za 2016. godinu; Izvješće o radu Federalnog ministarstva unutarnjih poslova za 2017.godinu; Informacija o stanju sigurnosti na području Federacije BiH za razdoblje 01.01.-30.06.2017. godine; Izvješće o radu Federalnog ministarstva unutarnjih poslova za razdoblje 01.01.-30.06.2018. godine; Informacija o stanju sigurnsoti na području Federacije BiH za razdoblje 01.01.-30.06.2018. godine.

Predsjedatelj je pozvao zastupnike da se očituju o dnevnome redu.

S 60 glasova za, jednim glasom protiv i s četiri suzdržana glasa, usvojen je sljedeći:

D N E V N I R E D

1. Prijedlog Odluke o prihvaćanju zaduženja po Ugovoru o zajmu između BiH i Europske banke za obnovu i razvitak (EBRD) za realizaciju Projekta poboljšanja energetske učinkovitosti u Javnoj ustanovi Kantonalna bolnica Zenica,
2. Prijedlog Odluke o prihvaćanju zaduženja po Ugovoru o zajmu između BiH i Europske banke za obnovu i razvitak (EBRD) za realizaciju Projekta Koridor Vc- treći dio.
3. **Prijedlog Odluke o prihvaćanju zaduženja po Ugovoru o zajmu između BiH i Europske banke za obnovu i razvitak (EBRD) za realizaciju Projekta poboljšanja energetske učinkovitosti u Javnoj ustanovi Kantonalna bolnica Zenica,**

Prijedlog Odluke dostavila je Vlada Federacije BiH.

Prijedlog Odluke razmatrala su mjerodavna radna tijela i dostavila izvješća.

U raspravi su sudjelovali: Sanela Klarić, Miralem Galijašević, Senaid Begić i Alma Kratina.

S 66 glasova za, bez glasova protiv i bez suzdržanih glasova, Zastupnički dom donio je Odluku o prihvaćanju zaduženja o Ugovoru po zajmu između BiH i Europske banke za obnovu i razvitak (EBRD) za realizaciju Projekta poboljšanja energetske učinkovitosti u Javnoj ustanovi Kantonalna bolnica Zenica.

Sanela Klarić predložila je zaključak u svezi ove točke dnevnoga reda, gdje bi se ovaj Projekt energetske učinkovitosti provodio kroz uvjet provođenja principa cirkularne ekonomije i zelenih javnih nabavki, a koji na temelju pojedinačnog očitovanja nije usvojen (40 glasova za, 25 glasova protiv i pet suzdržanih glasova).

1. **Prijedlog Odluke o prihvaćanju zaduženja po Ugovoru o zajmu između BiH i Europske banke za obnovu i razvitak (EBRD) za realizaciju Projekta Koridor Vc- treći dio.**

Prijedlog Odluke dostavila je Vlada Federacije BiH.

Prijedlog Odluke razmatrala su mjerodavna radna tijela i dostavila izvješća.

U raspravi nitko nije sudjelovao.

S 68 glasova za, jednim glasom protiv i bez suzdržanih glasova, Zastupnički dom donio je Odluku o prihvaćanju zaduženja po Ugovoru o zajmu između BiH i Europske banke za obnovu i razvitak (EBRD) za realizaciju Projekta Koridor Vc- treći dio.

Irfan Čengić predložio je zaključak vezan za izočnost ministra unutarnjih poslova koji na taj način opstruira informiranje o radu i sigurnosti Zastupničkoga doma, a koji pojedinačnim očitovanjem nije usvojen (30 glasova za, 19 glasova protiv i s 10 suzdržanih glasova).

Predsjedatelj je zaključio rad 2. redovite sjednice Zastupničkoga doma Parlamenta Federacije BiH u 18.32.

Transkript i prijepis transkripta sjednice čine sastavni dio Zapisnika.

 v. d. TAJNIKA PREDSJEDATELJ

 ZASTUPNIČKOGA DOMA ZASTUPNIČKOGA DOMA

 PARLAMENTA FEDERACIJE BIH PARLAMENTA FEDERACIJE BIH

 Stela Ibrović mr.sci. Elvir Karajvić